cyanic-selkie/wikianc huggingface dataset:
Latvijas Universitātes Akadēmiskā bibliotēka
Latvijas Universitātes Akadēmiskā bibliotēka ir publiski pieejama zinātniska bibliotēka Rīgā. Šī bibliotēka atrodas LR Izglītības un zinātnes ministrijas pārraudzībā kā zinātniska institūcija, kas veic kultūras un zināšanu centra funkcijas un kur notiek iespieddarbu, rokrakstu, elektronisko izdevumu un citu dokumentu uzkrāšana, saglabāšana un sistematizēšana, lai nodrošinātu to publisko pieejamību. Akadēmiskajā bibliotēkā brīvi pieejami ir 1,3 miljoni grāmatu, 1,7 miljoni periodisko izdevumu eksemplāru, 19 000 rokrakstu eksemplāru, 32 000 reto grāmatu eksemplāru. Ir izmantojami datori ar interneta pieslēgumu un autoritatīvas on-line un CD-ROM datu bāzes, kā arī pašas bibliotēkas izstrādātas unikālās lokālās datu bāzes. Latvijas Universitātes Akadēmiskā bibliotēka nodarbojas ar bibliogrāfisko rādītāju sastādīšanu un izdošanu, kā arī pētījumiem bibliotēku, bibliogrāfijas, grāmatzinātnes un informācijas tehnoloģiju nozarē.
Jūrmalgeita
Balsojums
notika pirmā Jūrmalas domes jaunā sasaukuma sēde. Slēgtā balsojumā par domes priekšsēdētāju tika ievēlēta partijas "Jaunais laiks" pārstāve Inese Aizstrauta. Viņa ieguva 8 balsis no 15. Iepriekšējā sasaukuma domes priekšsēdētājs, Latvijas Pirmās Partijas pārstāvis Juris Hlevickis ieguva 7 balsis no 15. Par viņas pirmo vietnieku ievēlēja TB/LNNK pārstāvi Aigaru Tampi, bet par Tampes vietnieku ievēlēja LSDSP deputātu Daini Urbanoviču.
Bieži citētas frāzes, 2006. gada vārda apbalvošana
Vārds "Jūrmalgeita" tika nominēts gada vārda titulam. Skandāla nosaukums ticis atvasināts no Votergeitas skandāla nosaukuma, pēc līdzības ar vairākiem citiem skandāliem, kuru nosaukumi, iespaidojoties no Votergeitas skandāla, beidzas ar "geita". Vārds "baķka" tika nominēts gada nevārda titulam. Par baķku sarunās tika saukts J. Straume.
Atis Kronvalds
Biogrāfija
1873. gadā pārcēlies uz Vecpiebalgu, strādājis Vecpiebalgas draudzes skolā. Šajā pašā gadā piedalījies Vispārējos latviešu dziedāšanas svētkos, kuros uzstājies ar divām spožām runām, atkal aizstāvot tautas kultūru, tautasdziesmas, valodu. Atis Kronvalds bijis spožs orators. Viņa devums tautas pašapziņas celšanā un valodas izkopšanā ir nepārvērtējams. Miris Vecpiebalgā, apbedīts Vecpiebalgas Vidus kapos, kur 1893. gadā uzstādīts kapa piemineklis.
Vācijas Brīvmūrnieku Lielā Zemes Loža
Struktūra
III. Kapituls:
Vēsture
1935. gadā ar brīvmūrnieka un reihsministra Hjalmara Šahta palīdzību tika mēģināts noskaidrot nacistu partijas vadoņa un Vācijas kanclera Ādolfa Hitlera viedokli par Ordeņa tālāko likteni, kas paziņoja, ka visas brīvmūrnieku ložas tiks slēgtas. Tajā pašā gadā iznāca Iekšlietu ministrijas pavēle par visu Vācijas ložu slēgšanu līdz 1935. gada 21. jūlijam, VBLZL sarīkoja slēgšanas svinības 14.jūlijā. Pēc brīvmūrniecības aizlieguma Vācijā 1935. gadā Rīgas loža "Jāņuguns" mēģināja pievienoties Zviedrijas lielložai, bet nesaņēmusi atbalstu, apturēja darbību 1938.gadā.
Banku augstskola
Banku augstskola ir valsts dibināta augstskola, kas sagatavo speciālistus ar zināšanām banku un finanšu sektoru saistītās jomās. Kaut gan Banku augstskola ir valsts augstskola, tā nesaņem valsts budžeta finansējumu, bet darbojas pēc pašfinansējuma principa. Tajā ietilpst biznesa un finanšu pētniecības centrs, Banku augstskolas fonds, Banku augstskolas absolventu asociācija, Banku augstskolas biznesa inkubators.
2023. gada 23. maijā Latvijas Republikas Ministru kabinets atbalstīja Banku augstskolas pievienošanos Latvijas Universitātei, paredzot, ka abu augstskolu apvienošanās notiks pakāpeniski līdz 2025. gada 31. augustam, un saglabājot Banku augstskolas zīmolu un autonomiju.
Studiju programmas
Profesionālās bakalaura studiju programmas
Banku augstskola
1997.gada 30.decembrī ar Latvijas Republikas Ministru kabineta rīkojumu uz Latvijas Banku akadēmijas bāzes tiek nodibināta Banku augstskola.
Simbolika
Banku augstskolas logo ir teksta rinda Banku augstskola, ko ietver divas ovālas puses, kas kopā asociējas ar monētu, to slīpi uzlūkojot.
Slāvi
Izcelsme
Slāvu etnoģenēze un sākotnējā teritorijas apgūšana ir visai neskaidra. Ne grieķi, ne romieši nebija ciešā kontaktā ar slāviem, tāpēc fiksētu seno vēsturnieku ziņu par viņiem ir ļoti maz. Vēsturnieku vidū ir pretrunīgi viedokļi par attiecīgo cilšu apdzīvotajām teritorijām un šo cilšu etniskajiem pamatiem. Tā, piemēram, pastāv viedoklis, ka poļu priekšteči mituši plašā teritorijā starp Oderu un Vislu, lai gan daudzas pazīmes liecina, ka patiesībā tā bijusi stipri vairāk uz austrumiem — mežiem klātajās Piekarpatu ziemeļu nogāzēs, aptverot Belovežas mežus un Poļesjes reģionus — mūsdienu Baltkrievijas dienvidu un Ukrainas ziemeļu daļas. Tikai vēlāk — 3.—4. gadsimtu laikā viņi jau apdzīvoja Vislas, Dņestras, Bugas un Dņepras upju baseinus.
Dienvidslāvu cilšu izveidošanās
Jau 540. gadā šīs slāvu ciltis mēģināja ieņemt Konstantinopoli. Tas viņiem neizdevās, bet arī Bizantija, kas tanī laikā bija aizņemta karos bijušās Romas impērijas teritorijās Ziemeļāfrikā, Itālijā, Spānijā, nespēja pilnībā nosargāt savas Balkānu teritorijas, tāpēc slāvi avāru vadībā pakāpeniski okupēja un pārslāvoja Balkānu pamatiedzīvotājus — iliriešus un maķedoniešus un pat bulgārus, kas ieklīda Balkānos pēc tam, kad šeit jau bija apmetušās slāvu ciltis. Līdz 7. gadsimta vidum slāvi jau bija iespiedušies Grieķijas teritorijā, sākotnēji centrālajā Grieķijā, bet tad arī Atikā un Peloponēsā, attālinot šo reģionu no Senās Grieķijas mantojuma un tādējādi dziļi ietekmējot tā tālāko kultūras veidolu.
Kobe
Kobe (ja, ) ir pilsēta Japānā, Hjogo prefektūras administratīvais centrs un viena no nozīmīgākajām ostas pilsētām Japānā. 2021. gadā Kobē dzīvoja 1,51 miljons iedzīvotāju, līdz ar to tā ir septītā lielākā pilsēta Japānā. Kobe atrodas Honsju salas dienvidos, Osakas līča ziemeļos. Kobe kopā ar Osaku un Kioto veido Keihanšinas metropoli.
Kobe ir Rīgas sadraudzības pilsēta. Tā ir dāvinājusi Rīgai sadraudzības pulksteni, Kobes vārdā tika pārsaukts Meteora dārzs Rīgā. 1996. gadā Rīgas Zooloģiskais dārzs Kobes Odži (Ouji) zooloģiskajam dārzam dāvināja ziloņu mātīti Zuzi, kas ir līdz šim vienīgais Rīgas Zoo dzimušais zilonis.
Ģeogrāfija
Kobe atrodas Hjogo prefektūras dienvidaustrumos, Osakas līča ziemeļos. Pilsētas teritorijā atrodas Roko kalni, kuras augstākais punkts (931,25 m) ir arī Kobes augstākais punkts virs jūras līmeņa. Roko kalni veido dabisku robežu starp Kobi un tās piepilsētām. Pilsētas apdzīvotākā daļa atrodas līdzenajā teritorijā starp Roko kalniem un Osakas līci.
Illirija
Vēsture
168.gadā pirms mūsu ēras romieši sagūstīja pēdējo Illirijas valdnieku Gentiju (Gentius) un sāka valdīt Illirijā. Tika izveidota Illirijas (Illyricum) province Romas impērijas, pēc tam Austrumromas impērijas sastāvā. Ilīrieši asimilējās un vēstures avotos par tiem vairs ziņu nav.
Dmitrijs Korņilovs
Spēlētāja karjera
2014.—15. gada sezonas vidū pievienojās HK Liepāja rindām. Nākamajā sezonā uzsāka pildīt komandas kapteiņa funkcijas. 2016. gadā kopā ar komandu izcīnīja līgas čempiona titulu. 2021. gadā Korņilovs Rīgas "Olimp" sastāvā kļuva par Latvijas čempionu.
Ramzess Lielais
Ramzess II Lielais (ap 1300. p.m.ē. — 1213. p.m.ē.) bija Senās Ēģiptes karavadonis un politiķis, deviņpadsmitās dinastijas trešais faraons. Tronī kāpa 1279. gadā p.m.ē un valdīja aptuveni 66 gadus. Tiek uzskatīts par vienu no varenākajiem un ietekmīgākajiem Senās Ēģiptes faraoniem.
Epīras despotāts
Uzskatīja sevi par Bizantijas impērijas mantinieci, tomēr 1260. gadā Nīkejas impērijai izdevās atgūt Konstantinopoli un atjaunot Bizantijas impēriju. 1337. gadā atjaunotā Bizantija ieņēma Epīras despotātu.
Aivars Jakovičs
Mācījies Latvijas Mākslas akadēmijas kursos. Studējis vēsturi Latvijas Universitātes Vēstures un filozofijas fakultātē. Specializācija: kultūras mantojums. 2008. gadā iestājies LU Vēstures un filozofijas fakultātes maģistrantūrā. Studē jaunāko laiku vēsturi.
Albānijas Karaliste (viduslaiki)
Albānijas Karaliste bija neliela viduslaiku valsts ap mūsdienu Duresi pilsētu Albānijā.
Kevins Lavs
K. Lava tēvs Stens Lavs arī ir bijis profesionāls basketbolists, četras sezonas spēlējis NBA un ABA, kopā nospēlējot vairāk par 200 spēlēm.
Džordžs I
Džordžs I (George Louis, dzimis, miris ), arī Georgs Ludvigs (de), bija Lielbritānijas un Īrijas karalis no līdz pat savai nāves dienai, kā arī no 1698. gada Hannoveres kūrfirsts Svētās Romas impērijas sastāvā.
Jēkabs Dubelšteins
Dzīvesgājums
Dzimis 1884. gada 25. oktobrī toreizējā Bērzmuižas, tagad Mežotnes pagastā, Bērzmuižā, Bērtuļu mājās. Mācījās Bauskas un Rīgas apriņķa skolās. Strādāja par telegrāfa ierēdni Rīgā, vēlāk Aizputē (1902—1905), 1903. gadā iestājās LSDSP.
Džordžs I
Dzīvesgājums
Džordža valdīšanas laikā monarhijas vara tika samazināta un Lielbritānijā sākās pāreja uz ministru kabinetu valdības mūsdienīgo sistēmu, kuru vada premjerministrs. Viņa valdīšanas beigās patiesā vara piederēja seram Robertam Volpolam, Lielbritānijas pirmajam de facto premjerministram. Džordžs nomira ceļojumā netālu no dzimtās Hannoveres, kur arī tika apglabāts.
Panama
Pēckoloniālais periods
1898. gadā ASV izpirka bankrotējušo franču akciju sabiedrību Panamas kanāla būvniecībai, tomēr pret šī projekta realizāciju iebilda Kolumbija. ASV atbalstīja panamiešu separātistus, kuriem pēc veiksmīgas sacelšanās izdevās atdalīties no Kolumbijas, 1903. gada 3. novembrī pasludinot neatkarību. 1903. gada 18. novembrī jaunā valsts parakstīja līgumu ar ASV, saskaņā ar kuru amerikāņi "uz mūžīgiem laikiem" ieguva Panamas kanāla celtniecības un ekspluatācijas tiesības, kā arī neierobežotu kontroli pār kanāla zonu. Ar šo un citiem līgumiem starp ASV un Panamu uz vairākām desmitgadēm tika ierobežota pēdējās suverenitāte. Panamas kanāla būvniecība norisinājās no 1904. līdz 1914. gadam, oficiāli atklāts — 1920. gada 12. jūnijā.
Valsts vara
Panama ir demokrātiska, prezidentāla un unitāra republika. Valsts prezidents ir reizē gan valsts galva, gan arī izpildvaras — Panamas valdības vadītājs. Prezidents ieceļ valdības ministrus un tiesnešus. Otra augstākā valsts amatpersona Panamā ir viceprezidents. Likumdošanas vara pieder parlamentam — Nacionālajai asamblejai, kā arī valdībai limitētā apjomā. Tiesu vara ir neatkarīga no pārējām divām valsts varām.
Madagaskaras karogs
Madagaskaras karogs ir viens no Madagaskaras nacionālajiem simboliem.
Zaļo krāsu izmantoja viena no salā dzīvojošām ciltīm, kurai bija nozīmīga loma kustībā pret francūžu valdīšanu salā, kā arī neatkarības iegūšanā.
Septiņi nāves grēki
Septiņi nāves grēki ir kristietībā un ārpus tās populārs apzīmējums “galvenajiem” grēkiem, tomēr tas nav sastopams Bībelē šādā formā un ir vēlāk izveidots galveno, nevis “nāves” grēku saraksts.
Mūsdienu teoloģijā
Saskaņā ar Romas Katoļu baznīcas mācību, pastāv septiņi galvenie grēki, t.i., visvairāk izplatītie grēki, kas ir pretēji galvenajiem (kardinālajiem) tikumiem. Par galvenajiem grēkiem sauc tos, kas izraisa citus grēkus un netikumus. Savukārt “nāves grēki” jeb nāvīgi grēki ir tādi, kas ir izdarīti brīvprātīgi, apzināti un būtiskā lietā. Nāves grēks nošķir cilvēku no Dieva, un tiek uzskatīts, ka nāvīgs grēks noved pie dvēseles bojāejas.
Pakistāna
Vēsture
180. g. p.m.ē. grieķu-baktriešu karalis Demetrijs iekaroja mūsdienu Pakistānas ziemeļu daļu. Gandrīz divus gadsimtus ilgajā pastāvēšanas laikā, to pārvaldīja vairāk kā 30 grieķu karaļu pēcteču, kas bieži konfliktēja savā starpā. Mūsu ēras 1. gadsimtā mūsdienu Pakistānas teritorijā izveidojās Indo-partiešu valsts, pēc tam to iekaroja pakļāva Kušānu valsts, bet 3. gadsimtā to iekaroja Sasanīdu impērija.
Kongo Republikas karogs
Kongo Republikas karogs ir viens no Kongo Republikas nacionālajiem simboliem.
Forests Gamps
Aktieru meklēšana
Džons Travolta bija sākotnēja izvēle spēlēt Forestu. Vēlāk viņš atzina, ka lomas noraidīšana bija kļūda. Galvenajai lomai apsvēra arī Billu Mariju un Čeviju Čeisu. Šons Penns vēlāk atklājis, ka bija otrā izvēle šai lomai. Henkss atklāja, ka piekrita lomai pēc pusotras stundas ilgas scenārija lasīšanas. Džo Peši apsvēra leitnanta Dena lomai, ko beigās piešķīra Gērijam Sinīzam. Deividam Alanam Grīram, Ice Cube un Deivam Čepelam piedāvāja "Bubas" lomu, taču visi no tās atteicās. Čepels, kurš sacīja, ka uzskata, ka filma būs neveiksmīga, nožēlo, ka neuzņēmās lomu.
AN
AN var būt:
Johans Baltazars fon Kampenhauzens
Dzīvesgājums
Pēc ķeizarienes Annas nākšanas pie varas ģenerālis Kampenhauzens nonāca nežēlastībā, 1730. gada oktobrī iesniedza atlūgumu un ar pilnu sparu ķērās pie Ungurmuižas kungu mājas celtniecības. Pēc sievas nāves viņš 1736. gadā otro reizi apprecējās ar Helēnu Juliānu fon Štrēlbornu (1703-1775). 1740. gadā Kampenhauzens kā Vidzemes bruņniecības pārstāvis piedalījās Krievijas ķeizarienes Elizabetes kronēšanas ceremonijā. Krievijas-Zviedrijas kara (1741-1743) laikā Kampenhauzenu 1742. gadā paaugstināja par ģenerālleitnantu un iecēla par okupētās Somijas ģenerālgubernatoru Turku pilsētā. Šajā gadā viņu beidzot uzņēma Vidzemes bruņniecības matrikulā.
Pēc miera līguma noslēgšanas ar Krieviju, kurā Zviedrija atguva Somiju, 1744. gadā Zviedrijas karalis Frederiks viņam piešķīra brīvkunga (barona) titulu, bet Krievijas ķeizariene iedāvināja Lenču muižu. Miris 1758. gada 28. februārī Pēterburgā, viņa līķis pārvests uz Vidzemi un apglabāts Straupes baznīcā, bet 1769. gadā pārapglabāts šim nolūkam uzceltajā Ungurmuižas kapličā.
Somālijas karogs
Karogs tika pieņemts 1954. gada 12. oktobrī. Sākotnēji šis karogs simbolizēja pansomālijas teritorijas. Pēc Itālijas Somālijas un Lielbritānijas Somālijas atkalapvienošanās karogs tika pieņemts kā jaunās valsts karogs. Somālijas karogs sastāv no gaiši zilas krāsas lauka, kura centrā ir novietota baltas krāsas piecstaru zvaigzne. Zilās krāsas fons tiek asociēts ar Indijas okeāna ūdeņiem, kas apskalo Somāliju. Zilā krāsa ir ņemta no ANO karoga, jo šī organizācija palīdzēja iegūt neatkarību no Itālijas. Zvaigznes pieci stari simbolizē piecus reģionus, kurus apdzīvo somālieši.
Kusas pamatskola
Vēsture
1992. gadā skola ieguva pašreizējo vārdu - Kusas pamatskola. No 1990. gada par direktoru sāka strādāt A. Sārs. Darbu uzsāka skolotāji I. Briška, I. Čamane, A. Jansons, Ē. Pūce, L. Vanaga, S. Sinele. Maliet vēlāk - I. Ļubovicka, V. Frīdvalde, G. Ikaunieks, D. Baunis. 1993. gadā skolā tika sarīkots absolventu un darbinieku 70. gadadienas salidojums, kura dalībnieki pie skolas iestādīja simbolisku bērzu birstalu - katrai desmitgadei pa bērzam. Skola iesaistījās vairākos starptautiskos projektos, kuriem bija nozīmīga loma demokrātisko procesu veicināšanā. 1. - 4. klašu bērnu apmācībā 1999. gadā aizsākās projekts "Soli pa solim". Gandrīz vienlaicīgi skola kļuva part Eiropas Komisijas finansēta Socrates izglītibas projekta dalībnieci, nodibinot partnerattiecības ar skolām Vācijā un Zviedrijā.
Skolas nosaukumu maiņas
3. Kusas 7-klasīgā pamatskola (1948-1953)
Skolas direktori
2. Pēteris Bieziņš (1928-1942)
Alus pučs
Alus pučs, arī Hitlera pučs (de) vai Hitlera-Lūdendorfa pučs (de) bija Bavārijas labējo spēku neveiksmīgs mēģinājums sagrābt varu Minhenē, kas norisinājās 1923. gadā no 8. novembra vakara līdz 9. novembra pēcpusdienai. Starp puča līderiem bija Nacionālsociālistiskās vācu Strādnieku partijas līderis Ādolfs Hitlers un ģenerālis Erihs Lūdendorfs.
Sekas
Pēc Alus puča nacisti atteicās no idejas par varas sagrābšanu apvērsuma ceļā, respektīvi, viņi turpmākajos gados darbojās likuma robežās un piedalījās parlamenta vēlēšanās, kas jau 10 gadus pēc puča ļāva viņiem uzvarēt Reihstāga vēlēšanās un spert pirmo soli absolūtas varas sagrābšanai valstī.
Grēta Garbo
1999. gadā Amerikas Kinoinstitūts Grētu Garbo ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 5. vietā.
Karagājieni uz Sontaganu
Karagājieni uz Sontaganu var būt:
Anna Stjuarte
Anna Stjuarte (en, dzimusi, mirusi ) bija pirmais Lielbritānijas monarhs. No 1702. gada 8. marta bija Anglijas, Skotijas un Īrijas karaliene. Pirms viņas valdīja Viljams III (Skotijā kā Viljams II), Annas svainis. Annas tēvs Džeimss II, kurš bija pārgājis katolicismā, tika gāzts no troņa pēc t.s. Slavenās revolūcijas, kas notika 1688./89. gadā. Svainis Viljams III un māsa Marija II abi kļuva par monarhiem, kas ir vienīgais gadījums britu vēsturē. Pēc Marijas nāves 1694. gadā Viljams III valdīja vienpersoniski līdz savai nāvei 1702. gadā.
Aglonas pagasts
Vēsture
Mūsdienu Aglonas pagastā vēsturiski atradās Finfa muiža (Gut Fimf, Fintmuiža) un Kameņecas muiža (Gut Kamieniec, Jaunaglona). Pagasts izveidots Daugavpils apriņķī 1936. gadā pēc atdalīšanas no Kapiņu pagasta. 1945. gadā pagastā izveidoja Aglonas, Jaundzemu, Krācītes, Rušona, Runtuļu un Salinieku ciema padomes. 1954. gadā Aglonas ciemam pievienoja Krācītes ciemu, 1960. gadā — Salinieku ciemu. Līdz 2009. gadam pagasts ietilpa Preiļu rajonā. 2009. gadā tas kļuva par vienu no Aglonas novada pagastiem, bet 2021. gadā iekļauts Preiļu novadā.
Apdzīvotās vietas
Lielciems: Aglona (1066 iedz.)
Citas apdzīvotas vietas - 35
Mēnesis
Mēneša jēdziens
Vēsturiski mēnesis ir radies kā laika vienība, kad nomainās visas mēness fāzes. Tas notiek 29,53 dienās. Tā kā vienā gadā ir 365 dienas (garajā gadā ir 366 dienas) un šis skaitlis nedalās ar 12 bez atlikuma, tad vienā mēnesī esošo dienu skaits variē no 30 uz 31 (februārī ir 28 dienas, 29 dienas garajā gadā). Gregora kalendārā vidējais mēneša ilgums ir 30,436875 dienas. Atsevišķās zemēs, īpaši musulmaņu valstīs, izmanto lunāro kalendāru, kurā viena mēneša garums ir 29 vai 30 dienas. Mēness sākas ar jauna mēness fāzes iestāšanos. Pēc šī kalendāra gada 12 mēnešos ir 354 vai 355 dienas. Līdz ar to gada garums, salīdzinot ar Gregora kalendāru, ir īsāks par 10 līdz pat 12 dienām. Lai to kompensētu, tad gadam pēc noteiktas sistēmas laiku pa laikam tiek pievienots vēl viens — trīspadsmitais mēnesis. Piemēram, ebreju kalendārā 19 gadu ciklā septiņos gados 12 mēnešu vietā ir 13 mēneši.
Ferdinands Grīniņš
Dzīvesgājums
Dzimis 1884.gada 27.aprīlī Ventspilī Kārļa Grīniņa un Annas (dzimušas Rozes) ģimenē. Brālis - Latvijas zemūdeņu diviziona kapteinis Nikolajs Grīniņš (1891 - 1981). 1901. gadā iesaistījās revolucionārajā kustībā, no 1904. gada — LSDSP Rīgas komitejas loceklis. 1905. gada revolūcijas laikā bija kaujinieku grupas loceklis Rīgā, Liepājā un Tukumā. Organizēja Tukuma bruņoto sacelšanos. Organizēja ieroču iepirkšanu Beļģijā un Šveicē.
Militārā zinātne
Militārā zinātne Latvijas Republikā
Tiek analizēts valsts apdraudējums, un tas ir pamats valsts drošības koncepcijas izstrādei. Militārie draudi vai riski ir daļa no vispārējiem draudiem vai riskiem valsts drošībai, kas savukārt ir pamats "Valsts aizsardzības koncepcijas" (VAK) izstrādei. Pamatojoties uz VAK, tiek noteikti NBS uzdevumi un izstrādāts "Nacionālo bruņoto spēku likums", kas dod juridisku bāzi NBS izveidei un attīstībai.
Vertikāla domāšana
Vertikāla domāšana ir pretēja laterālai domāšanai.
Aleksejs Rikovs
Pēc Ļeņina nāves 1924. gada 21. janvārī kļuva par PSRS un KPFSR valdības galvu - PSRS Tautas komisāru padomes prekšsēdētāju. Rikovs kopā ar Buharinu un Tomski veidoja boļševiku partijas mēreno spērnu, kuri atbalstīja daļēju tirgus ekonomiku un NEP. 1923. un 1924. gadā viņi kopā ar Staļinu, Zinovjevu un Kameņevu atbalstīja cīņu pret t. s. Kreiso opozīciju Trocka vadībā. Vēlāk mērenie atbalstīja Staļinu, veicot t. s. Apvienotās opozīcijas sagrāvi. Kad Staļins bija atcēlis no amatiem šos politiskos pretiniekus, tika sagrauts arī partijas mērenais spārns jeb t. s. Labējā opozīcija.
Oļģerts Dunkers
Biogrāfija
70 gadu dzimšanas dienas atmiņu sarīkojumā Limbažu administratīvajā namā bijušo kolēģi un domubiedru raksturoja kinorežisors Jānis Streičs: “Viņš bija Mākslinieks - visur. Patika būt publikas centrā, sagādāt citiem prieku, pārsteigumu, apžilbināt ar savas personības spožumu, asprātību. Un bija lielisks aktieris! Ja viņš šovakar būtu šeit, noteikti skanētu dzeja - Oļģerts gribētu mūs iepriecināt ar labu aktierisko sniegumu.”
Bulduri (stacija)
Bulduri ir dzelzceļa pieturas punkts Jūrmalā, līnijā Torņakalns—Tukums II. Bulduros pietur visi Tukuma virziena elektrovilcieni. Pretim stacijas ēkai otrpus sliedēm atrodas nestrādājoša strūklaka ar koka skulptūru (divi zēni ar zivi).
Silenes pagasts
Silenes pagasts (līdz Pirmajam pasaules karam Ezernes pagasts, līdz 1925. gadam Borovkas pagasts) bija viena no Ilūkstes apriņķa pašvaldībām tā austrumos, Polijas (vēlāk PSRS) pierobežā. Robežojās ar Demenes, Skrudalienas un Salienas pagastiem. Pagasta valde atradās Silenē. Lielākās apdzīvotās vietas bija Silene un Kumbuļi.
Vēsture
1945. gada 1. augustā pagastā izveidoja Ezernes, Kumbuļu un Silenes ciema padomes. Pagastu likvidēja 1949. gada 31. decembrī, ciemus iekļaujot Grīvas rajonā. Mūsdienās Silenes pagasta teritorija iekļauta Augšdaugavas novada Demenes, Skrudalienas un Salienas pagastos.
Desava
Vēsture
Pilsēta rakstos pirmoreiz minēta 1213. gadā. Nozīmīga pilsēta kopš 1570. gada, kad tā kļuva par Anhaltes galvaspilsētu. 1603. gadā Anhalte tika sadalīta un Desava kļuva par Anhaltes-Desavas galvaspilsētu. 1863. gadā Anhalte atkal apvienojās vienotā valstī un Desava kļuva par tās galvaspilsētu līdz pat 1918. gadam.
Kristaps Salniņš
Dzīvesgājums
1905. gada revolūcijas laikā vadīja Rīgas kaujinieku pulciņu, 1905. gada vasarā Salniņš devās uz Ženēvu iepirkt ieročus, kurus bija paredzēts ar kuģi "Džons Graftons" nogādāt bruņotās sacelšanās plānotājiem Krievijā. Rudenī viņš atgriezās Latvijā, kur piedalījās kaujinieku uzbrukumos Rīgas centrālcietumam, fabrikas Provodņik dragūnu sardzes komandai un kaujās ar Krievijas soda ekspedīcijas karavīriem Mazsalacā, Vecpiebalgā un Grobiņā. 1906. gada janvārī Salniņš piedalījās uzbrukumā Rīgas Policijas pārvaldei. Pēc tam aizbrauca uz Pēterburgu, kur piedalījās izejvielu sagādē sprāgstvielu izgatavošanai. 1906. gada pavasarī atgriezās Rīgā, piedalījās vairākās nelielās "ekspropriācijas (laupīšanas) operācijās", bija Latvijas Sociāldemokrātijas Centrālkomitejas Tehniskās komisijas loceklis un kaujinieku pārstāvis Krievijas Sociāldemokrātiskajā strādnieku partijā.
Elektronstaru lampa
Elektronstaru lampa ir vakuuma elektroierīce, kuras darbība pamatojas uz viena vai vairāku elektronu kūļu (staru) formēšanu,kā arī intensitātes un novietojuma vadīšanu.
Rīgas osta
Rīgas brīvosta ir lielākā osta Latvijā, Daugavas grīvā, Rīgas pilsētā, kuru pārvalda Rīgas Brīvostas pārvalde. Osta izvietojusies Daugavas abos krastos 15 km garumā, un ir atvērta kuģošanai visos gadalaikos. Kopējais ostas piestātņu garums ir 18 km; kuģa maksimālā iegrime pie piestātnes — 15 metri. Brīvostas teritorijā esošo terminālu kravu pārkraušanas jauda ir 45 000 000 t gadā. Līdz 70% no Rīgas brīvostas kravu apgrozījuma ir tranzītkravas nosūtīšanai uz vai saņemšanai no NVS. Rīga ir daudzfunkcionāla osta. Galvenās kravas ir konteineri, ogles, kokmateriāli, konteineri, naftas produkti, labības produkti, dažādi metāli un minerālmēsli.
Daugavas krastmala
16. gadsimtā Rīgas pilsētai tika uzcelti jauni zemes nocietinājumi: 8 m augstie zemes vaļņi Rīdziņas ieteku šķērsoja pie Daugavas. Zem vaļņiem 40 pēdu garumā pāri upei 1567. gadā uzbūvēja lokveida velvi — t. s. "ostas vārtus". Vārti bijuši aptuveni 8 m plati, velve bija aptuveni 2,5 m virs ūdens līmeņa. Pavasara plūdu laikā upes tos noslēdza ar aizsprostiem, lai ceļoties ūdens līmenim tā neappludinātu pilsētu (ostas vārti bija ļoti zemi, tālab Rīdziņā varēja iebraukt tikai laivas un strūgas). Caur ostu vesto preču sarakstā dominēja sāls, siļķes, audumi, metāla izstrādājumi, koloniālpreces (augsto muitas nodevu dēļ daļa kravu aizplūst caur Kurzemes hercogistes un Prūsijas hercogistes ostām). 1591. gadā Rīgas ostā ienāca 391 burinieks, t. i. vidēji viens kuģis dienā.
18. gadsimtā bolverka kopgarums pie pilsētas bija 3200 m. Kā kuģu piestātne kalpoja arī 1701. gadā uzceltais plostu tilts pār Daugavu. Lejteces pusē pie tilta pietauvojās jūras kuģi, bet augšteces pusē — upju kuģi, un pāri tiltam krava tika pārkrauta no viena kuģa otrā. Par kuģa pietauvošanu tiltam bija jāmaksā nodeva, bet pajūgi, kas piegādāja kravas, no nodevu maksāšanas bija atbrīvoti.
Hanibāls (nozīmju atdalīšana)
Hanibāls var būt:
Viesītes pagasts
Vēsture
Līdz 1925. gadam saucās Eķengrāves pagasts. 1935. gadā Jēkabpils apriņķa Viesītes pagasta platība bija 128,2 km² un tajā dzīvoja 1802 iedzīvotāji. 1945. gadā pagastā izveidoja Klauces un Viesītes ciema padomes, bet pagastu 1949. gadā likvidēja. Viesītes ciems ietilpis Neretas rajonā. Viesītes ciemam 1954. gadā pievienoja likvidēto Klauces ciemu. 1956. gadā ciemu likvidēja, to pievienojot Viesītes pilsētai, izveidojot Viesītes lauku teritoriju. Jēkabpils rajona Viesītes lauku teritorijai 1971. gadā pievienoja likvidētā Vārnavas ciema padomju saimniecības «Viesīte» teritoriju, 1977. gadā daļu teritorijas pievienoja Salas ciemam. 1990. gadā Viesītes lauku teritorijai pievienoja daļu Salas pagasta teritorijas. 2009. gadā Viesītes pilsētu ar lauku teritoriju iekļāva jaunveidotajā Viesītes novadā. 2010. gadā Viesītes lauku teritoriju pārdēvēja par Viesītes pagastu. 2021. gadā Viesītes novadu iekļāva Jēkabpils novadā.
Dorsāls līdzskanis
Dorsāls līdzskanis tiek artikulēts ar mēles virspuses vidējo daļu (dorsu). Tā atšķiroties no koronālajiem līdzskaņiem (priekšējiem mēleņiem), kuri tiek artikulēti ar mēles priekšējo lokano daļu un radikālajiem līdzskaņiem, kuri tiek artikulēti ar mēles pamatni. Latviešu valodniecība dorsālos līdzskaņus iedala pie mēleņiem, šķirot vidējos (palatālos) un pakaļējos (velāros) mēleņus.
Harijs Poters un Noslēpumu kambaris
Noslēpumu kambaris
Ar Rona un Vaidu Vairas palīdzību, Harijs atklāj ieeju Noslēpumu kambarī. Viņi piespiež Zeltiņu Sirdsāķi, kurš izrādās krāpnieks, kas iztīra citu burvju atmiņas un uzdod to sasniegumus par savējiem, doties zēniem līdzi. Kad viņi nonāk līdz kambara ieejai, Sirdsāķis cenšas ar Rona salauztā zižļa palīdzību izdzēst Harija un Rona atmiņas, taču lāsts iedarbojas atgriezeniski uz viņu pašu un liek iebrukt alas griestiem, nošķirot Hariju no Rona un Sirdsāķa. Sirdsāķis atjēdzas, taču ir zaudējis savu atmiņu.
Atrisinājums
Dumidors kliedē Harija bažas par to, ka Harijs būtu jābūt iedalītam Slīdenī nevis Grifidorā, kad viņš zēnam pastāsta, ka katru nosaka viņa izvēle nevis spējas, un ka, ja Harijs patiešām nebūtu īsts Grifidors, viņš nevarētu no cepures izvilkt Grifidora zobenu. Harijs un Rons par šo piedzīvojumu katrs nopelna 200 punktus, un Grifidors iegūst Skolas kausu jau otro gadu pēc kārtas.
Hanibāls Barka
Biogrāfija
221. g.p.m.ē. armijas virspavēlnieku Hasdrubalu nogalināja atentātā, un par karaspēka virspavēlnieku pēc viņa nāves ievēlēja Hanibālu.
Pēc 1. pūniešu kara cīņā ar Romu viņš izgudroja ļoti viltīgu kara plānu: Viņa plāns bija uzbrukt romiešiem, pārejot Alpus. Romieši neticēja, ka viņam tas izdosies, bet Hannibāla lielajā armijā bija pie karstās saules pieraduši jātnieki un arī kaujas ziloņi. Viņš pārgāja Alpus, taču zaudēja daudz karavīru.
Te Hanibāls uzņēmās komandēt Bitīnijas un Pergamas valstu apvienoto armiju, visai veiksmīgi vairākās kaujās sagraujot romiešus. 183. g.p.m.ē. uzzinājis, ka Prūsijs noslēdzis ar Romu pamieru un gatavojas viņu izdot, lai izvairītos no gūsta, iedzēra indi.
Laukmuiža
Laukmuiža var būt:
Otrdiena
Otrdiena ir nedēļas otrā diena starp pirmdienu un trešdienu.
Plimuta
Osta jau pazīstama kā tirdzniecības ar feniķiešiem vieta. 1439. gadā ar parlamenta lēmumu tā ieguva pilsētas tiesības. 1403. gadā to nodedzināja franči. Osta īpaši uzplauka XVI gadsimta laikā. 1620. gadā no Plimutas uz Ameriku devās kuģis "Mayflower". Anglijas pilsoņu kara laikā Plimuta bija parlamenta piekritēju pusē. 2. pasaules kara laikā Plimutu kā kara flotes bāzi no 1940. gada 6. jūlija līdz 1944. gada 30. aprīlim daudzkārt bombardēja vācu aviācija. Gāja bojā 1 172 civilo iedzīvotāju, bet pašas pilsētas iedzīvotāju skaits samazinājās gandrīz uz pusi, jo daudzi to pameta. Plimuta bija viena no galvenajām bāzēm Sabiedroto uzbrukumam Normandijā 1944. gadā.
Pašnāvība
Pēcnāves vēstule
Pēcnāves vēstule ir rakstisks vēstījums, ko atstājis cilvēks, kas mēģinājis vai miris pašnāvības dēļ, lai arī liela daļa cilvēku, kas izdara pašnāvību līdz galam, to neatstāj. Pētījumu rezultāti par cilvēkiem, kas atstāj pēcnāves vēstuli, ir atšķirīgi — amplitūdā no apmēram 12 līdz 37%. Motivācijas, kas mudina atstāt šādas vēstules, ir dažādas, sākot ar miera noslēgšanu ar tuviniekiem līdz citu vainošanai savā nāvē. Tajā var būt arī atvainošanās palicējiem.
Māris Gulbis (politiķis)
Politiskā darbība
tika dibināta partija "Jaunie demokrāti". M. Gulbis tika ievēlēts par partijas valdes priekšsēdētāju. Viņa vadībā "Jaunajiem demokrātiem" pievienojās "lielākā daļa" Sociāldemokrātu savienības biedru, kā arī tika veiktas pārrunas ar partiju "Latvijai un Ventspilij" un "Zaļo un Zemnieku savienību" par kopīgu startu 9. Saeimas vēlēšanās 2006. gadā. Pārrunas tika pārtrauktas, bet jūnijā no "Jaunajiem demokrātiem" aizgāja, lai pievienotos "Zaļo un Zemnieku savienībai " viena no partijas dibinātājām I. Ostrovska. Jūlijā, partijas 2. kongresā, M. Gulbis tika atkārtoti ievēlēts partijas vadītāja amatā. Vēlēšanās "Jaunie demokrāti" ieguva 1,27% balsu, tādējādi nepārvarot 5% barjeru un Saeimā neiekļūstot.
Kārlis Miesnieks
Biogrāfija
Kārlis Miesnieks dzimis Jaunpiebalgas pagasta Vecviņķos zemnieku ģimenē 1887. gada 31. janvārī.
Piedalījies 1905.g. revolūcijas notikumos. Strādājis par zīmēšanas skolotāju daudzās skolās — Nītaures pagastskolā, Jaunpiebalgas Mārtiņa pagastskolā (1907 — 1910).
Glezniecību apguvis Jūlija Madernieka studijā (1910), Pēterburgas Ķeizariskās mākslas veicināšanas biedrības skolā (1911) un mācījies Štiglica Centrālās tehniskās zīmēšanas skolā, kur beidzis teātra dekorāciju klasi (1915).
Sēļu pagasts
Vēsture
1935. gadā Sēļu pagasta platība bija 79 km². 1945. gadā pagastā izveidoja Sēļu un Ziemeļu ciema padomes, bet pagastu 1949. gadā likvidēja. 1951. gadā Ziemeļu ciemam pievienoja Sēļu ciemu, 1954. gadā — Idus ciemu. 1968. gadā Ziemeļu ciemu pārdēvēja par Sēļu ciemu. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Mazsalacas novadā. 2021. gadā Mazsalacas novadu iekļāva Valmieras novadā.
Filistrs
Filistri studentu korporācijās
19. gadsimtā šo terminu pārņēma arī studentu korporācijas savu veco, studijas beigušo, biedru apzīmēšanai. Parasti tiek lietots saīsināti — fil!. Filistri ir pilntiesīgi korporācijas biedri, kas ir pavadījuši korporācijā noteiktu semestru skaitu, veiksmīgi beiguši studijas un tās atsākt vairs neplāno.
Belu Orizonti "Atletico Mineiro"
Komandas iesauka visā valstī ir Galo, kas portugāļu valodā nozīmē gailis, kas ir arī kluba talismans. Klubs uzvarēja pirmajā oficiālajā Brazīlijas čempionātā, kurš notika 1971. gadā. Vēl klubs divreiz triumfējis CONMEBOL Cup, kā arī 42 reizes Minasžeraisas štata čempionātā. Klubs tikai vienu sezonu nav spēlējis Brazīlijas čempionāta augstākajā līgā un ir viena no stabilākajām komandām, piedaloties Brazīlijas čempionāta 14 finālos vai pusfinālos.
ABB
ABB (saīsinājums no Asea Brown Boveri) ir Šveices un Zviedrijas starptautiska korporācija, kura galvenokārt darbojas elektroenerģētikas un automātikas tehnoloģiju jomā. Tās galvenais birojs atrodas Cīrihē, Šveicē.
Sport Club do Recife
Klubam vēsturiski ir sīva sāncensība ar citu vietējo klubu Clube Náutico Capibaribe, abu komandu derbijs zināma kā Clássico dos Clássicos.
Talsi
Krievragkalns
Krievragkalns ir 79 m augsts. Kalns savu nosaukumu ieguvis pateicoties tam, ka 19. gadsimta beigās šeit, uz Talsu valsts jeb kroņa muižas zemes tika uzbūvēta pareizticīgo baznīca un skolas ēka. Talsu Sv. Trīsvienības pareizticīgo baznīcā 1972. gadā tika uzspridzināta, lai izbūvēto administratīvo ēku kompleksu (pašreizējā Talsu novada dome).
Pilsētas simboli
Talsu pilsētai raksturīgi vairāki simboli — ģerbonis, karogs, svītrkods un "Talsu saulīte'". Ģerbonis
Kultūra
Viena no galvenajām kultūras vietām Talsos ir Talsu Tautas nams. Tas ir izveidojies no Talsu Sadraudzīgās biedrības un savas durvis vēra 1887. gadā. Pašlaik Talsu Tautas nams ir vislielākā Talsu novada kultūras iestāde. Tautas nama mērķis ir rūpēties par kultūras veicināšanu un izkošanu novadā. Ikdienā, darba dienās Tautas nama telpās uzturas 17 amatiermākslas kolektīvi, savukārt nedēļas nogalēs talseniekiem un pilsētas viesiem ir iespēja apmeklēt dažādu viesmākslinieku koncertus, izstādes, izrādes, kā arī piedalīties dažādos pasākumos. Talsos darbojas Talsu Krūmu mākslas grupa — mākslinieku apvienība, kas ik pa laikam veic kopīgu izstāžu darbību un sabiedriskas mākslas akcijas Latvijā un citur Eiropā.
Pilsētā darbojas divi muzeji:
Sestdiena
Vēsture
Babilonijā iedzīvotāji šo dienu veltīja planētai Saturnam, savukārt Senajā Romā sestdiena bija veltīta jau dievam Saturnam. Jūdaismā sestdienu uzskatīja par svētu dienu, nedēļas pēdējo dienu — sabatu. No vārda sabats cēlies sestdienas nosaukums daudzās valodās.
Palatāls līdzskanis
Papildartikulācijas piešķiršanu līdzskaņiem ar citu primāro artikulācijas vietu, mēles vidusdaļu vienlaicīgi paceļot pret cietajām aukslējām, sauc par palatalizāciju.
Latviešu valodā
Palatālie līdzskaņi latviešu valodā ir palatāls nazāls līdzskanis (ortogrāfijā "ņ"), nebalsīgs palatāls eksplozīvs slēdzenis  (ortogrāfijā "ķ"), balsīgs palatāls eksplozīvs slēdzenis  (ortogrāfijā "ģ"), palatāls spraudzenis  un laterāls palatāls spraudzenis  (ortogrāfijā "ļ").
Svētdiena
Vēsture
Senajā Romā svētdiena bija veltīta Saulei (šī tradīcija saglabājusies vēl no senās Ēģiptes). Daudzās valodās svētdienas nosaukums atvasināts no Saules. Romā bija dažādi nedēļas iedalījuma veidi, bet septītā nedēļas diena svētdiena bija Mitras kultā, kas kļuva populārs Romas leģionāru vidū.
Amalteja
Amalteja var būt:
Pirmdiena
Etimoloģija
Slāvu valodās pirmdienas nosaukums veidojies no vārdu salikuma "pēc nedēļas" (ru), ar nozīmi "nākamā diena pēc svētdienas" (daudzās slāvu valodās svētdiena tiek saukta par "nedēļu" [ pl ] ). Piemēram: ru, sr, bg, pl, cz, ua, be.
Senajiem romiešiem un ģermāņu ciltīm pirmdiena bija veltīta Mēnesim, tādēļ daudzās valodās pirmdiena ir "Mēness diena" (fr, it).
Lielākajā daļā tradicionālajās Indijas valodās vārds, kas apzīmē pirmdienu, ir iegūts no sanskrita Sōmavāra. Soma ir cits vārds Mēness dievam hinduismā. Dažās Indijas valodās pirmdienu sauc Chandravāra: Chandra sanskritā nozīmē "Mēness". Taizemē pirmdiena tulkojot no taju valodas nozīmē "Mēness dieva Čandras diena".
Pirmdienas vieta kalendārā
Vadoties pēc ISO 8601 standarta, pirmdiena ir pirmā nedēļas darba diena.
Reliģiozās tradīcijas
Negatīvās noskaņās iezīmējās trīs gada pirmdienas: pirmā aprīļa pirmdiena (Kains nogalināja Ābelu), augusta otrā pirmdiena (tika iznīcinātas Sodoma un Gomora) un pēdējā decembra pirmdiena (piedzima Jūda Iskariots).
Kultūru tradīcijas pirmdienās
Padomju kosmonautikā sākotnēji pirmdiena bija vienkārša darba diena, bet, kad laika periodā no 1960. līdz 1965. gadam, 11 raķešu starti beidzās ar avārijām, šī nedēļas diena kopš 1965. gada tika pasludināta par kosmonautu brīvdienu.
Tālāk ir uzskaitītas dažādu valstu svinamās dienas un notikumi, kas tiek atzīmētas un norisinās tikai pirmdienās:
Glorija Svansone
Glorija Svansone producējusi piecas filmas ar savu dalību, tajā skaitā arī filmas Sadie Thompson un The Love of Sunya (1927). Personīgās problēmas un lielais izvēlīgums veicināja viņas popularitātes mazināšanos. Tomēr 1950. gadā ar lomu filmā "Sanseta bulvāris" Svansone guva milzīgus panākumus. Pēc tam viņa visbiežāk attēloja lomas teātrī un televīzijā. Pēdējā kinofilma bija filmā Airport 1975 (1974), kurā viņa tēloja pati sevi.
Misiņš
Neraugoties uz to, ka tā sastāvā ietilpstošo cinku metāliskā veidā ieguva tikai 18. gadsimtā, misiņš tika izmantots jau pirms mūsu ēras.
78. Kinoakadēmijas balva
== Galvenās balvas == Uzvarētājs atzīmēts ar trekninātu tekstu.
Konstantinopole
Konstantinopole (el, la) bija Turcijas lielākās pilsētas Stambulas nosaukums līdz 1930. gadam.
Vēsture
Līdz 395. gadam Konstantinopole bija Romas impērijas galvaspilsēta; no 395. līdz 1204. gadam un no 1261. līdz 1453. gadam — Bizantijas jeb Austrumromas impērijas galvaspilsēta; no 1204. līdz 1261. gadam — Latīņu impērijas galvaspilsēta un no 1453. līdz 1922. gadam — Osmaņu impērijas galvaspilsēta. 20. gadsimta 20. gados pilsēta tika pārdēvēta par Stambulu.
Progress M-08M
Lidojuma gaita
Progress M-08M startēja no Baikonuras kosmodroma 15:11:50 UTC ar nesējraķeti Sojuz-U.
Nātrija azīds
Iegūšana
2Na + 2NH3 → 2NaNH2 + H2
12. marts
12. marts ir 71. gada diena pēc Gregora kalendāra (72. diena garajā gadā). Līdz gada beigām ir atlikušas 294 dienas.
Rīgas Pasažieru stacija
Vēsture
2019. gadā sāka Rail Baltica Rīgas dzelzceļa tilta, uzbēruma un Rīgas Centrālās pasažieru stacijas kompleksā apbūves būvprojekta izstrādi, bet būvdarbus sākumā bija plānots paveikt 2021. — 2022. gadā. Šī projekta aprēķinātās izmaksas ir tuvu 200 miljoniem eiro. Projektēšanas laikā 2019. gada februārī stacijas tuvumā atklāta 1958. gadā pabeigta bumbu patversme ar slepeno nosaukumu "objekts 100", kuras mērķis bija pasargāt dzelzceļa darbiniekus atomkara gadījumā.
Vilcienu satiksme
Pasažieru vilcienu satiksme no Rīgas Pasažieru stacijas notiek šādos maršrutos:
Galvenais parks
Galvenais parks ir Rīgas Pasažieru stacijas centrālā un galvenā daļa, kurā ir visu elektrovilcienu un dīzeļvilcienu galapunkts. Galvenajā parkā ir 5 peroni un 9 ceļi, kā arī 3 pasažieru strupceļi. No tiem 1., 3., 4., 5., 6., 7., 8. ceļš, kā arī 10., 11. un 12. strupceļš paredzēti pasažieru vilcieniem, bet 2. un 9. ceļš — kravas vilcienu tranzītam.
Jauns Mēness (grupa)
Vēsture
2015. gada martā izdevniecības "Dienas Grāmata" apgādā izdota mūzikas žurnālista Jāņa Žildes grāmata (autorizēta biogrāfija) "Piekūns skrien debesīs".
Paēdušai Latvijai
Izmaksas, kas saistītas ar pārtikas uzglabāšanu, uzskaiti, personālu un citām administratīvajām izmaksām, tiek segtas no cita finansējuma, piemēram, mērķa ziedojumi no uzņēmumiem pārtikas fonda administrēšanai, starptautisku projektu finansējums un citi.
Amerikāņu kokerspaniels
Raksturs
Amerikāņu kokerspaniels ir rotaļīgāks par savu angļu brālēnu — angļu kokerspanielu. Labam šķirnes sunim ir noturīga psihe, līdzsvarots raksturs, tas ir emocionāls, bet tam nepiemīt maziem suņiem raksturīgais histēriskums. Šķirnei piemīt pašvērtības apziņa. Amerikāņu kokerspanieliem nepatīk familiāru attieksmi no svešinieku puses.
Vēsture
Pirmo reizi spaniela vārds literatūrā pieminēts 14. gadsimtā „ Kā spaniels acis nenolaiž, tā iemīlējusies sieviete vīru sev atrod...” tā rakstīja angļu dzejnieks Džefrijs Čosers 1369. gadā. Protams, tā laika spanieli visai maz atgādināja mūsdienu spanielus, taču jau tajos laikos šos suņus audzēja un godāja viņu apķērības un brīnišķīgā rakstura dēļ. Viduslaikos tikai dižciltīgie augstmaņi turēja šķirnes suņus un, tā kā viena no iecienītākajām izklaidēm bija medības, spanieli tika vērtēti ļoti augstu, jo tie tika selekcionēti kā putnu medību suņi.
Japānas himna
Himnas vārdi
細石の (Sazare ishi no)
苔の生すまで (Koke no musu made)
Tulkojums
Lai tūkstoš,
Un tā sūnām apaugs
Dārnlija rags
Dārnlija rags (en) ir ar ledu klāts zemesrags Antarktīdā, Bjerkē pussalas un Larsa Kristensena krasta tālākais ziemeļu punkts. Atklāja Daglasa Mosona ekspedīcija 1931. gada 10. februārī un nosauca par godu Apvienotās Karalistes Koloniālā biroja komitejas vadītājam Dārnlijam (E.R. Darnley).
UTC-12
UTC-12 ir jūras laika zona, kas aptver jūras rietumu garuma grādos no 180° līdz 172°30′. Lai iegūtu laiku šai laika zonai, no universālā koordinētā laika jāatņem 12 stundas. Kuģi, kuri izmanto šo laika zonu, ir pēdējie, kas uzsāk kalendāro dienu. Šajā laika zonā nav cilvēku apdzīvotu vietu. Vienīgās sauszemes teritorijas šajā laika zonā ir neapdzīvotās Beikera un Haulenda salas.
2006. gada Eiropas čempionāts vieglatlētikā
Dalībnieki
Latviju šajā čempionātā pārstāvēja 16 sportisti:
Mišela Kvana
M. Kvana ir piedalījusies divās olimpiskajās spēlēs (1998, 2002). 1998. gadā Nagano viņa izcīnīja sudrabu, 2002. gadā Soltleiksitijā — bronzu. Tāpat viņa ir pieckārtēja pasaules čempione (1996, 1998, 2000, 2001 & 2003), kas ir otrs labākais sasniegums starp individuālo sacensību dalībniecēm. ASV čempionātos viņa ir triumfējusi deviņas reizes, kas ir dalīts rekords starp sievietēm.
Klonēšana
Vēsture
1998.gadā Teksasā tika klonēti teļi. Tie ir ģenētiski uzlaboti mājlopi, lai varētu ražot pienu medicīniskiem nolūkiem. Zinātnieki Jaunzēlandē paziņoja, ka veiksmīgi klonējuši kādu izmirstošu savvaļas govi. Čikāgas zinātnieks — avantūrists Sids paziņoja par cilvēku klonēšanas laboratorijas radīšanu. Dienvidkorejas zinātnieki paziņo par kādu ģenētiski radītu "dvīni". Japāņi paziņoja, ka no vienas govs klonēti vairāki teļi. 1999. gadā tika paziņots, ka Luiziānā dzimušas 3 klonētas kazas. Ķīniešu zinātniekiem izdevās radīt klonētas pandas embriju, izmantojot truša olšūnu.
2000. gadā tika paziņots par klonēta pērtiķa radīšanu Oregonā. Zinātnieku grupa, kas klonēja aitu Dolliju, radīja pasaulē pirmās klonētās cūkas. Šis sasniegums palielināja cerības, ka kādu dienu klonētas cūkas varēs izmantot kā orgānu donorus, lai cilvēki iegūtu tik ļoti nepieciešamās "rezerves daļas". Japānas zinātnieki ieguva klonētus teļus un vēlējās uzlabot govju klonēšanas tehniku, jo valsts tirgū ir liels pieprasījums pēc kvalitatīvas liellopu gaļas.
Eiropas Padomes dalībvalstis, citas valstis un Eiropas kopiena izveidojušas "Konvenciju par cilvēktiesību un cieņas aizsardzību bioloģijā, medicīnā", izdots papildprotokols "Par cilvēku klonēšanas aizliegumu". Tajā norādīts: "jebkura darbība ar mērķi radīt cilvēku, kas ģenētiski identisks citam cilvēkam, vienalga, dzīvam vai mirušam, ir aizliegta". Konvencijā tiek uzsvērts, ka šūnu un audu klonēšanu visā pasaulē uzskata par vērtīgu biomedicīnas nozari, kas ir ētiski pieņemama. Tomēr pastāv dažādi viedokļi par embrionālās izcelsmes nediferencētu šūnu klonēšanas ētiskajiem aspektiem. Konvencija nosaka skaidru barjeru pret cilvēku embriju nepareizu un ļaunprātīgu izmantošanu.
Fiat 3000
Tehniskais raksturojums
Bruņots ar diviem blakus novietotiem 6,5 mm ložmetējiem, 1930. gadā modificēts (ložmetēji nomainīti pret 37 mm lielgabalu, kā arī mainīti citi tehniskie parametri: 63 Zs motors, svars 6 t, u.c.). Bruņu biezums: vertikālās plāksnes — 16 mm., bet līmeniskās — 8 mm. 54 ZS dzinējs, attīstot līdz 22 km stundā ātrumu pa cietu, līdzenu apvidu. Apkalpē divi cilvēki. Tanka apkalpe bija divi cilvēki: tanka vadītājs atradās priekšējā bruņu telpā, bet šāvējs vadīja šaujamieroci tanka bruņu tornī. Kāpurķēdes rotēja ap katrā puse izbūvētiem rombveidīgiem rāmjiem; bruņu telpa iebūvēta starp šiem rāmjiem, to garuma un platuma proporcijas ļāva pārvarēt pat purvainas vietas, t.i. spēja pārvietoties pat pa tādu apvidu, kur jātnieki un dažreiz arī pat kājnieki netika pāri. Bez grūtībām pārvarēja 1,5-1,8 m platus grāvjus un līdz 1 m dziļus ūdens šķēršļus; viegli sagāza līdz 40 cm biezas mūra sētas un lauza ap 25 cm resnus kokus. Ierakumu nocietinājumus — dzeloņstiepļu aizžogojumus u.tml., — pārvarēja bez kādam grūtībām. Tanku pārvadāja uz īpašas platformas, kuru vilka smagais automobilis. 30. gados, lai nošķirtu abas modifikācijas, tanku sāka apzīmēt kā L5/21 un L5/30.
VAZ-2104
VAZ-2104 (ru) ir PSRS vieglais, aizmugurējās piedziņas, automobilis ar universāļa tipa virsbūvi. Sērijveidā Volgas automobiļu rūpnīcā šīs modelis tika ražots no 1984. gada līdz pat 2012. gadam (ar pārtraukumiem).
Vēsture
Automobiļa VAZ-2104 sērijveida ražošanu Volgas automobiļu rūpnīcā uzsāka 1984. gadā. Jauno modeli ražoja paralēli analogās klases automobilim VAZ-2102 līdz 1985. gadam.
Šī modeļa izveidē konstruktori vadījās pēc tā laika būtiskākās iezīmes: jauna modeļa izveide ar minimāliem tēriņiem ražošanai un maksimālu pieprasījuma efektu. Tādēļ par pamatu tika ņemts modelis VAZ-2105. Pēc jumta pagarināšanas parādījās stingrības pastiprinājuma štancējumi. Tāda konstrukcija ļāva novietot uz jumta garāku bagāžnieku, kuru pārslogot nebija ieteicams, jo universāļa virsbūve nebija tik stingra kā sedanam. Jaunajam modelim aizmugurējās bagāžnieka durvis vērās uz augšu, kurai tika izmantoti pilnīgi jauni risinājumi, aizmugurējā stikla apsilde un logu tīrītājs, kas vēlāk tika iekļauti pamata komplektācijā, jo līdz 1994. gadam ar tiem tika aprīkoti tikai eksporta modeļi un modifikācija VAZ-21043. Salons jaunajam modelim, izņemot aizmugurējo pasažieru sēdekli, tika aizgūts no bāzes modeļa. Salokāmais aizmugurējais sēdeklis ļauj palielināt bagāžnieka ietilpību no 375 līdz 1340 litriem. Bāzes komplektācijas salons ir ļoti vienkāršs - standarta panelis ar tikai nepieciešamajiem mērinstrumentiem, salona apdare un sēdekļi ar noņemamiem galvas balstiem no mākslīgās ādas un gumijas paklāji grīdai.
Modifikācijas
Kopš 2003. gada modeļa ražošanu veica "Iževskas autobūves rūpnīca".
Jānis Luters
Dzīvesgājums
Pēc tam organizēja ieroču iegādi Vācijā un no 1907. gada darbojās boļševiku partijas pagrīdes organizācijās Pēterburgā un Maskavā. Pēc Oktobra revolūcijas strādāja padomju ārējās tirdzniecības organizācijās, bija Kominternes Latvijas sekcijas pārstāvis. Uzrakstīja memuārus "Mana profesija — revolucionārs".
Valdemārpils
Valdemārpils ir pilsēta Kurzemes ziemeļos, Talsu novadā Sasmakas ezera rietumu krastā. Tās agrākais nosaukums līdz 1926. gadam bija Sasmaka.
Ģeogrāfija
Valdemārpils atrodas Ziemeļkursas augstienes Dundagas pacēlumā Sasmakas ezera rietumu krastā. Pilsēta atrodas uz lēzena paugurgrēdu masīva, kas paceļas līdz 58 m vjl. Ezers aizņem garu un šauru ledāja izspieduma ieplaku, kas iepretī Valdemārpilij sašaurinās tā, ka pāri iet ceļš. Ezera ziemeļu daļu mēdz saukt par Ārlavas ezeru, dienvidu daļu — par Valdemārpils ezeru.
Iedzīvotāji
Ap 19. gadsimta vidu Sasmakā bija gandrīz tikpat daudz iedzīvotāju cik Talsos, no kuriem aptuveni 84% bija ebreji. Tas izskaidrojams ar to, ka Kurzemes hercogistes pilsētās ebrejiem tika atļauts apmesties tikai pēc 1799. gada, kad hercogiste atradās Krievijas impērijas sastāvā. Sasmakā, kas piederēja pie Piltenes apgabala un kam bija brīvciema statuss, ebreji varēja dzīvot jau agrāk. Ciems turpināja pieaugt līdz Pirmajam pasaules karam, kad tajā bija ap 2000 iedzīvotāju, bet 1920. gadā, kad tam piešķīra pilsētas tiesības, bija atlikuši tikai 959 iedzīvotāji. Šajā laikā īpaši samazinājās ebreju un vāciešu skaits pilsētā. Pēdējo 100 gadu laikā ledzīvotāju skaits Valdemārpilī ir maz mainījies.
Latvija.lv
Latvija.lv ir tīmekļa vietne ar mērķi nodrošināt Latvijas un ārvalstu iedzīvotājiem pieeju Latvijas valsts institūciju tīmekļa vietnēm un centralizētu piekļuvi dažādu institūciju sniegtajiem elektroniskajiem pakalpojumiem, ko uztur Īpašu uzdevumu ministra elektroniskās pārvaldes lietās sekretariāts.
Vēsture
Portāls darbu sāka 2006.gada 3. augustā. Pirmajās dienās pēc portāla atklāšanas tas izpelnījas kritiku par izmaksām neatbilstošu produkta saturu. Elektroniskās pārvaldes lietu ministre Ina Gudele atspēkoja portāla izmaksām izteiktos pārmetumus, skaidrojot, ka 2006.gadā publiskotā versija bija tikai neliela daļa no portāla satura un ka lielākā vērtība būs portālā pieejamajiem e-pakalpojumiem. 2006. gada 23. augustā tika paziņots, ka latvija.lv izveides tēriņus vērtēs KNAB. Tālāka informācija par KNAB aktivitātēm portāla sakarā publiskota netika.
Borowa MC
Vēsture
2005. gada vasarā Radio SWH raidījumā "Priekšnams", kurā sacenšas jaunās grupas, iekļuva "Borowa MC" dziesma "Vysskaistuokajau meitiņai", kas izpelnījās atzinību, topā iegūstot pirmo vietu. Rudenī dziesma tika iekļauta Radio SWH Top 40 apritē, negaidīti aizkļūstot līdz par 2. vietai. 2005. gada novembrī klajā nāca grupas debijas albums "Trepis iz nakurīni", kurā visas dziesmas bija latgaļu valodā.
Lemesis (kauls)
Lemesis (Vomer) ir nepāra, cilvēka galvaskausa sejas daļas kauls, kas savienojas ar sietiņkaula perpendikulāro plātnīti, veidojot deguna starpsienu. Kaulam ir četrstūrainas plātnītes forma, augšējā mala sadalās divos nelielos laterāli vērstos lemeša spārnos (alae vomeris). Ar spārnu palīdzību lemesis pievienojas spārnkaula ķermeņa apakšējai virsmai. Lemesis ir novietots sagitālā plaknē.
Norvēģija
Valoda
Norvēģu valoda pēc izrunas ir tuva zviedru valodai, bet rakstu veids būkmols ir tuvāks dāņu valodas rakstībai.